Diari Oficial de la Generalitat Valenciana


Sumari del DOGV 7052, del 24-06-2013 (2013/6659)

CORRECCIÓ d'errades del Decret 3/2013, de 14 de juny, del president de la Generalitat, pel qual modifica el Decret 19/2012, de 7 de desembre, del president de la Generalitat, pel qual determina les conselleries en què s'organitza l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/06/14/3/corrigendum/72901309/dof/vci/html**

### Dades del document

Número de DOGV
:   7052

Data del DOGV
:   24-06-2013

Secció del DOGV
:   I. DISPOSICIONS GENERALS

Número del document
:   2013/6659


Data del document
:   24-06-2013

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * Govern Valencià
    * Presidència de la Generalitat
    * Conselleria d'Infraestructures, Territori i Medi Ambient
    * competències de l'executiu
    * legislació
    * administració regional

CORRECCIÓ d'errades del Decret 3/2013, de 14 de juny, del president de la Generalitat, pel qual modifica el Decret 19/2012, de 7 de desembre, del president de la Generalitat, pel qual determina les conselleries en què s'organitza l'Administració de la Generalitat. [2013/6659]  
Pel Decret 19/2012, de 7 de desembre, del president de la Generalitat, es van determinar les conselleries en què s'organitza l'administració de la Generalitat. La disposició ha sigut modificada per mitjà del Decret 3/2013, de 14 de juny, del president.   
Advertits determinats errors i omissions en la publicació d'este últim Decret (DOCV 7047, 16.06.2013), s'estima adequat efectuar, per raons de tècnica normativa i seguretat jurídica, una correcció en què s'arreplegue en la seua totalitat l'abast de la modificació projectada. És per això que és procedent la seua rectificació en els termes que apareixen redactats en l'annex:  
  
  
ANNEX  
  
Redacció del Decret 3/2013, de 14 de juny, del president de la Generalitat, pel qual es modifica el Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'administració de la Generalitat  
  
Article 1  
Es modifica l'article 2 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'administració de la Generalitat, que queda redactat com seguix:  
«Article 2. Presidència de la Generalitat  
1. S'assignen a la Presidència de la Generalitat les competències en matèria d'assessorament al president i impuls de l'acció interdepartamental del Consell, comunicació institucional de la Generalitat, relacions amb la Unió Europea, l'Estat i altres comunitats autònomes i promoció institucional.  
2. La Presidència de la Generalitat disposarà, com a òrgans superiors:  
a) Gabinet del President.  
b) Secretaria Autonòmica d'Organització, Coordinació i Relacions Institucionals.  
c) Secretaria Autonòmica de Comunicació.»  
  
Article 2  
Es modifica l'apartat 1, de l'article 3, del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'administració de la Generalitat, que queda redactat com seguix:  
«Article 3. Conselleria de Presidència i d'Agricultura, Pesca, Alimentació i Aigua  
1. S'assignen a la Conselleria de Presidència i Agricultura, Pesca, Alimentació i Aigua les competències en matèria de secretariat del Consell, relacions amb les Corts, representació i defensa en juí i assessorament en dret de la Generalitat, administració local, participació ciutadana, televisió i radiodifusió, agricultura, ramaderia, pesca, alimentació i recursos hídrics.»  
  
Article 3   
Es modifica l'apartat 2, de l'article 8, del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'administració de la Generalitat, el qual queda redactat com seguix:  
  
«Article 8. Conselleria d'Infraestructures, Territori i Medi Ambient  
  
2. Esta conselleria disposarà, com a òrgan superior, de la Secretaria Autonòmica d'Infraestructures i Transport.»


Còpia Permalink ELI